مالزیاده کرالیت هاوا گوجلری‌نین ایتن ساواش اوچاغی‌نین ایکی پیلوتونون اؤلوسو تاپیلدی.
ایتن هاوک 108 تیپی ساواش اوچاغی‌نین داغینتی‌سی‌نین تاپیلماسی اوچون  چالیشمالار داوام ائدیر.
هاوا گوجلری قوموتانی افندی بوانگ، تشکیل ائتدیگی مطبوعات کنفرانسیندا، پیلوت‌لارین جسدی‌نین ترنگانو ایالتینده باتاق‌لیق ساحه‌ده تاپیلدیغینی ایفاده ائتدی.
پیلوت‌لارین چترلری‌نین آچیلمادیغینا ایشاره ائدن بوانگ،
"سانحه ایله ایلگیلی سوروشدورما بیتنه قدر دونانماداکی بوتون هاوک108  تیپی جت‌لرین اوچوشو دوردورولدو" دئدی.
پاهانگ ایالتی‌نین مرکزی کوانتا یاخینلیغین‌داکی حربی مرکزدن هاوا‌لانان اوچاق قالخیشین‌دان یاریم ساعات سونرا پاهانگ-ترنگانو ایالتی سینیریندایکن ارتباط کسیلمیشدی.
